CELEX: 22006D0070
Language: sl
Date: 2006-06-02 00:00:00
Title: Sklep Skupnega odbora EGP št. 70/2006 z dne 2. junija 2006 o spremembi Priloge XXI (Statistike) k Sporazumu EGP

7.9.2006   
            
            
               SL
            
            
               Uradni list Evropske unije
            
            
               L 245/40
            
         
      SKLEP SKUPNEGA ODBORA EGP št. 70/2006
   z dne 2. junija 2006
   o spremembi Priloge XXI (Statistike) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru, v nadaljnjem besedilu „Sporazum“, in zlasti člena 98 Sporazuma,
   ob upoštevanju naslednjega:
   
               (1)
            
            
               Priloga XXI k Sporazumu je bila spremenjena s Sklepom Skupnega odbora EGP št. 52/2006 z dne 28. aprila 2006 (1).
            
         
               (2)
            
            
               Uredbo Evropskega parlamenta in Sveta (ES) št. 1552/2005 z dne 7. septembra 2005 o statistiki v zvezi s poklicnim usposabljanjem v podjetjih (2) je treba vključiti v Sporazum.
            
         
               (3)
            
            
               Uredbo Evropskega parlamenta in Sveta (ES) št. 1553/2005 z dne 7. septembra 2005 o spremembi Uredbe (ES) št. 1177/2003 o statistiki Skupnosti o dohodku in življenjskih pogojih (EU-SILC) (3) je treba vključiti v Sporazum.
            
         
               (4)
            
            
               Uredbo Komisije (ES) št. 1722/2005 z dne 20. oktobra 2005 o načelih za ocenjevanje stanovanjskih storitev za namene Uredbe Sveta (EC, Euratom) št. 1287/2003 o uskladitvi bruto nacionalnega dohodka po tržnih cenah (4) je treba vključiti v Sporazum.
            
         
               (5)
            
            
               Priporočilo Komisije COM(2005) 217 z dne 25. maja 2005 o neodvisnosti, celovitosti in odgovornosti statističnih organov držav članic in Skupnosti (5) je treba vključiti v Sporazum –
            
         SKLENIL:
   Člen 1
   Poglavje XXI k Sporazumu se spremeni:
   
               1.
            
            
               Za točko 18p (Uredba Komisije (ES) št. 13/2005) se vstavi naslednja točka:
               
                           „18q.
                        
                        
                           
                              32005 R 1552: Uredba Evropskega parlamenta in Sveta (ES) št. 1552/2005 z dne 7. septembra 2005 o statistiki v zvezi s poklicnim usposabljanjem v podjetjih (UL L 255, 30.9.2005, str. 1).
                           Za namen tega sporazuma veljajo določbe Uredbe z naslednjo prilagoditvijo:
                           Ta uredba se ne uporablja za Islandijo in Lihtenštajn.“
                        
                     
         
               2.
            
            
               V točki 18i (Uredba Evropskega Parlamenta in Sveta (ES) št. 1177/2003) se doda naslednje:
               „, kakor je bila spremenjena s:
               
                           —
                        
                        
                           
                              32005 R 1553: Uredba Evropskega parlamenta in Sveta (ES) št. 1553/2005 z dne 7. septembra 2005 (UL L 255, 30.9.2005, str. 6).“
                        
                     
         
               3.
            
            
               Za točko 19t (Uredba Evropskega Parlamenta in Sveta (ES) št. 1161/2005) se doda naslednja točka:
               
                           „19u.
                        
                        
                           
                              32005 R 1722: Uredba Komisije (ES) št. 1722/2005 z dne 20. oktobra 2005 o načelih za ocenjevanje stanovanjskih storitev za namene Uredbe Sveta (EC, Euratom) št. 1287/2003 o uskladitvi bruto nacionalnega dohodka po tržnih cenah (UL L 276, 21.10.2005, str.5).“
                        
                     
         
               4.
            
            
               Za točko 17b (Uredba Komisije (ES) št. 831/2002) se vstavi naslednje:
               „AKTI, S KATERIMI SE SEZNANIJO POGODBENICE
               Pogodbenice se seznanijo z vsebino naslednjega akta:
               
                           17c.
                        
                        
                           
                              52005 PC 0217: Priporočilo Komisije COM(2005) 217 z dne 25. maja 2005 o neodvisnosti, celovitosti in odgovornosti statističnih organov držav članic in Skupnosti (UL C 172, 12.7.2005, str. 22).“
                        
                     
         Člen 2
   Besedila Uredbe (ES) št. 1552/2005 v norveškem jeziku in uredb (ES) št. 1553/2005, 1722/2005 ter Priporočila COM(2005) 217 v islandskem in norveškem jeziku, ki se objavijo v Dopolnilu EGP k Uradnemu listu Evropske unije, so verodostojna.
   Člen 3
   Ta sklep začne veljati 3. junija 2006, pod pogojem, da so bila Skupnemu odboru EGP (6) predložena vsa uradna obvestila v skladu s členom 103(1) Sporazuma.
   Člen 4
   Ta sklep se objavi v sklopu EGP in Dopolnilu EGP k Uradnemu listu Evropske unije.
   
      V Bruslju, 2. junija 2006
      
         
            Za Skupni odbor EGP
         
         
            Predsednik
         
         R. WRIGHT
         
      
   
   
      (1)  UL L 175, 29.6.2006, str. 103.
   
      (2)  UL L 255, 30.9.2005, str. 1.
   
      (3)  UL L 255, 30.9.2005, str. 6.
   
      (4)  UL L 276, 21.10.2005, str. 5.
   
      (5)  UL L 172, 5.7.2005, str. 22.
   
      (6)  Navedena ni nobena ustavna zahteva.